CELEX: 62018TN0485
Language: lv
Date: 2018-08-09 00:00:00
Title: Lieta T-485/18: Prasība, kas celta 2018. gada 9. augustā – Compañia de Tranvías de la Coruña/Komisija

22.10.2018   
            
            
               LV
            
            
               Eiropas Savienības Oficiālais Vēstnesis
            
            
               C 381/27
            
         
      Prasība, kas celta 2018. gada 9. augustā – Compañia de Tranvías de la Coruña/Komisija
      (Lieta T-485/18)
      (2018/C 381/32)
      Tiesvedības valoda – angļu
      
         Lietas dalībnieki
      
      
         Prasītāja: Compañia de Tranvías de la Coruña, SA (Akoruņa, Spānija) (pārstāvis: J. Monrabà Bagan, advokāts)
      
         Atbildētāja: Eiropas Komisija
      
         Prasījumi
      
      
                  —
               
               
                  atcelt Eiropas Komisijas Lēmumu C(2018) 3780 final (2018. gada 7. jūnijs) par piekļuvi dokumentiem;
               
            
                  —
               
               
                  piespriest atbildētājai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza divus pamatus.
      
                  1.
               
               
                  Ar pirmo pamatu tiek apgalvots, ka apstrīdētajā lēmumā nav ievēroti būtiski procedūras noteikumi.
                  
                              —
                           
                           
                              Lēmumā nav norādīts pietiekams pamatojums, lai atteiktu vai piešķirtu tikai daļēju piekļuvi dokumentiem, ņemot vērā, ka nepastāv saikne starp minēto notiekošo tiesvedību Tiesā (apvienotās lietas C-350/17 Mobit (1) un C-351/17 Autolinee Toscane (2)) un pieteikumu par piekļuvi dokumentiem.
                           
                        
                              —
                           
                           
                              Pietiekams pamatojums ir būtisks procedūras noteikums un Eiropas Komisijai tas vienmēr ir jāievēro.
                           
                        
                              —
                           
                           
                              Pietiekama pamatojuma nenorādīšanas sekas ir tādas, ka apstrīdētais lēmums neatbilst LESD 296. panta otrajai daļai, un tādējādi tas ir jāuzskata par spēkā neesošu atbilstoši LESD 264. panta pirmajai daļai.
                           
                        
            
                  2.
               
               
                  Ar otro pamatu, pakārtoti, tiek apgalvots, ka pastāv sevišķi svarīgas sabiedrības intereses to dokumentu publiskošanā, kuriem piekļuve ir atteikta ar apstrīdēto lēmumu.
                  
                              —
                           
                           
                              Dokumenti, kuriem ir lūgta piekļuve, ir sabiedriskas nozīmes, jo tie palīdzētu interpretēt galvenos jautājumus ES regulās par sabiedriskā pasažieru transporta pakalpojumiem, izmantojot dzelzceļu un autoceļus, ko iepriekš piemēroja Eiropas Komisija.
                           
                        
                              —
                           
                           
                              Tādējādi pat, ja Tiesa konstatētu saikni starp iepriekš minētajām izskatāmajām apvienotajām lietām C-350/17 Mobit un C-351/17 Autolinee Toscane un pieteikumu par piekļuvi dokumentiem, Regulas (EK) Nr. 1049/2001 (3) 4. panta 2. punkta beigu daļā ir ļauts piekļūt dokumentiem, ja pastāv sevišķi svarīgas sabiedrības intereses.
                           
                        
                              —
                           
                           
                              Dokumentu nozīmīgums ne tikai prasītājai, bet jebkurai iestādei vai ieinteresētajai personai, kas vēlas piemērot ES regulas par sabiedriskā pasažieru transporta pakalpojumiem, izmantojot dzelzceļu un autoceļus, veido sevišķi svarīgas sabiedrības intereses, un tādējādi šiem dokumentiem būtu jāpiešķir piekļuve.
                           
                        
            
         (1)  Consiglio di Stato [Valsts padomes] (Itālija) lūgums sniegt prejudiciālu nolēmumu, kas iesniegts 2017. gada 12. jūnijā, Mobit Soc.cons. a.r.l./Regione Toscana (OV 2017, C 330, 4. lpp.).
      
         (2)  Consiglio di Stato (Itālija) lūgums sniegt prejudiciālu nolēmumu, kas iesniegts 2017. gada 12. jūnijā – Autolinee Toscane SpA/Mobit Soc.cons. a.r.l. (OV 2017, C 330, 5. lpp.).
      
         (3)  Eiropas Parlamenta un Padomes Regula (EK) Nr. 1049/2001 (2001. gada 30. maijs) par publisku piekļuvi Eiropas Parlamenta, Padomes un Komisijas dokumentiem (OV 2001, L 145, 43. lpp.).